Publication: Magyar Közlöny
Issue: MK-2011-134 (Year: 2011, Number: 134)
Era: contemporary
Section: 2. melléklet a 25/2011. (XI. 17.) PSZÁF rendelethez
Paragraph Index: 511

3. oszlop A nem kötvény-típusú értékpapírok árát ezer forintban, 6 tizedesjegy pontossággal kell megadni. A kötvény-típusú értékpapírok esetében az időarányos kamatot is tartalmazó (bruttó) piaci árfolyam a névérték %-ában kifejezve kell szerepeltetni. Példa a kötvény árfolyamának megadására: ha egy kötvény piaci árfolyama 98,27%, akkor a táblázatba 0,982700-t kell beírni. 71OPA Nyilvántartásba vett fogyasztói panaszügyek A tábla célja A tábla fogyasztóvédelemi célból az pénztáraknál nyilvántartásba vett panaszbejelentések, és azok feldolgozásának, kezelésének felmérését célozza. Ebben a táblában az pénztárhoz írásban beérkezett (papíralapon és elektronikus úton), valamint ügyfélszolgálaton keresztül személyesen megtett és nyilvántartásba vett, az pénztár tevékenységével kapcsolatos panaszokat kell bemutatni. A tábla kitöltése A tábla első része áttekintést ad a tárgyidőszak során beérkezett és nyilvántartásba vett, valamint lezárt panaszügyek számáról. A tábla második részében szereplő adatok a peresített panaszügyekről adnak mennyiségi információt. A tábla harmadik részében szereplő adatok a peresítést követően a lezárt panaszügyek megbontását tartalmazza abból a szempontból, hogy az pénztár vagy a panaszos javára zárulte a per. A tábla tartalmazza még a panaszügyekkel foglalkozó munkatársak létszámát is. A táblában szürkére színezett mezőkben értéket megjelentetni nem lehet! A tábla oszlopai: „Tárgyidőszak” az 1. - 17. oszlopok esetében: az aktuális negyedév első napjától a negyedév utolsó napjáig tartó időszak. „Tárgyidőszak” az 18. - 19. oszlopok esetében: az aktuális év 01. 01-től az aktuális negyedév utolsó napjáig tartó időszak. Az 1. és 2. oszlopban a tárgyidőszakban lezárt (a1), ill. a tárgyidőszakban nyilvántartásba vett (a2) panaszügyek darabszámát kell szerepeltetni, majd ezeket tovább kell bontani panasztípusok szerint a 3-12. oszlopban. Ha egy ügy több területet is érint, azt mindig a legjellemzőbb panasztípusnál kell szerepeltetni. A 3. - 12. oszlopok határozzák meg a beérkezett panaszügyek főbb típusok szerinti megoszlását a következők szerint:

Source: https://magyarkozlony.hu/hivatalos-lapok/9fcee3600e464de7c08ed5dfa7a6ab0ef8254b1b/dokumentumok/7a898de8754d06db0c90e52e8c45cad8773503eb/letoltes